Na osnovu člana 23. Statuta Saveza sportsko ribolovnih organizacija Crne Gore, Skupština Saveza je na sjednici održanoj dana:20.11.2022 usvojila Pravilnik o registraciji takmičara u SSROCG.

**SUDIJSKI PRAVILNIK**

**Pravilnik o licenciranju i registraciji sudija**

1.OPŠTE ODREDBE

Član 1.

Ovim Pravilnikom utvrdjuje se organizacija sudijske komisije Saveza sportsko ribolovnih organizacija Crne Gore ( u daljem tekstu: Savez), zadaci, obaveze i ovlašćenja, kategorizacija sudija, polaganje licenciranje sudija za različite kategorije, izdavanje sudijskih legitimacija, stručno usavršavanje sudijskog kadra (Instruktorski tim), naknade troškova za suđenje na takmičenjima i druga značajna pitanja iz ove oblasti. osim odluka koje po Statutu pripadaju Upravnom odboru ili Skupštini saveza.

# ZADACI SUDIJSKE KOMISIJE

Član 2.

Sudijska komisija je stalno stručno tijelo Upravnog odbora Saveza i zadužena je za: licenciranje različitih kategorija sudija, izdavanje sudijskih legitimacija, imenovanje i delegiranje sudija i delegata na takmičenjima, odgovorna je za školovanje, usavršavanje i angažovanje sudija, član sudijske komisije učestvuje u pregledu takmičarskih staza, primjenjivanje kaznene odredbe iz njene nadležnosti na klubove i sudije.

# ORGANIZACIJA SUDIJSKE KOMISIJE

Član 3.

Sudijska komisija sastoji se od 5 članova i to: predsjednik sudijske komisije, zamjenik predsjednika i po jedan predstavnik svih aktivnih takmičarskih disciplina

( lov ribe udicom na plovak, fly fishing - mušičarenje i lov šarana).

Sudijsku komisiju bira Upravni odbor Saveza iz redova sudija sa najvišim sudijskim zvanjem.

Sudijska komisija se bira na period od četiri godine.

Sudijska komisija odluke donosi većinom glasova prisutnih članova Komisije.

Član 4.

Savez obezbeđuje sredstva za rad Sudijske komisije. Prihodi sa sudijskih seminara su prihod Saveza.

Za rad na sudijskim seminarima i takmičenjima u okviru sistema zvaničnih takmičenja Saveza članovima Komisije pripada naknada za rad u skladu sa odlukama Upravnog odbora Saveza ( u zavisnosti od finansijske situacije).

Član 5.

Sudijska komisija održava redovne sastanke 3 (tri) puta godišnje ( prije početka takmičarske sezone, tokom i na kraju takmičarske godine, a može po sopstvenom nahodjenju ili na zahtjev predsjednika Saveza).

Sudijska komisija je dužna da o svim odlukama obavijesti sve sportsko ribolovne klubove.Odluke sudijske komisije su prvostepene odluke.

Sudijska komisija će objavljivati sve informacije na zvaničnom Website Saveza.

Ukoliko se odluke objavljaju na Website Saveza Sudijska komisija nije dužna da pojedinačno obavještava klubove.

Sudijska komisija održava vanredne sastanke, po potrebi i poslije održanog takmičenja ako je potrebno, po žalbi, promjene takmičarske staze i drugih izmjena.

Ukoliko postoji potreba za brzim reagovanjem Sudijske komisije odluka se može donijeti telefonskim putem, o čemu se sačinjava zapisnik.

Sudijska komisija je dužna da obavezno pisanim putem obavijesti zainteresovane o svim vanrednim odlukama.

Sudijska komisija je dužna da održava pravila i standarde suđenja, obezbjedjuje jednoobrazno tumačenje i primjenu pravila sudjenja.

Sudijska komisija može pružiti neophodnu stručnu i drugu pomoć sportsko ribolovnim klubovima pri organizaciji lokalnih takmičenja.

1. DELEGIRANJE SUDIJA

Sudijska komisija na predlog prestavnika discipline u komisiji odredjuje/odobrava potreban broj sudija za svaku disciplinu u kojoj se održavaju takmičenja.

Prilikom odredjivanja broja sudija sudijska komisija, obavezno, polazi od pravila takmičenja za tu disciplinu, broja učesnika takmičenja i potrebnog nivoa znanja sudija.

Delegiranje sudija vrši se minimum sedam dana prije početka takmičenja.

Delegirane sudije i sudije koje na takmičenju sude na osnovu odobrenja Sudijske komisije ne mogu obavljati ni jednu drugu funkciju na takmičenju.

Glavne sudije za državana prvenstva su sudije iz I kategorije. Sudije na lokalnim takmičenjima su sudije iz I I II kategorije.

U slučaju neizvršavanja delegiranja sudija iz svoje nadležnosti, funkciju delegiranja sudije umjesto Sudijske komisije preuzima Upravni odbor Saveza do imenovanja nove Sudijske komisije.

Član 6.

Sudija ima pravo suđenja ukoliko ima položen sudijski ispit ( licencu) određene kategorije za kategoriju/discipline u kojoj sudi i ovjerenu sudijsku legitimaciju za tekuću godinu.

Sudija je lice koje se kao učesnik takmičenja stara da se cjelokupni tok takmičenja odvija u skladu sa usvijenim pravilima takmičenja za svaku pojedinu disciplinu.

Sve sudije na takmičenjima moraju kod sebe obavezno da imaju sudijsku legitimaciju, kartone, pištaljku, vagu za mjerenje ulova i druge neophodne rekvizite za sudjenje.

Član 7.

Sudije su nezavisne i samostalne u donošenju odluka iz svoje nadležnosti, ali za greške učinjene za vrijeme takmičenja moraju biti sankcionisane.

Ni jedan sudija ne može bez saglasnosti Sudijske komisije suditi ni na jednom takmičenju koje nije zvanično takmičenje Saveza.

Ukoliko sudija bez odobrenja Sudijske komisije sudi na takmičenju koje nije zvanično takmičenje Saveza, Sudijska komisija pokreće postupak disciplinske odgovornosti tog sudije

Član 8.

Sudije bez obzira na sudijsko zvanje obavezne su prisustvovati sudijskom sastanku koji se održava prije svakog takmičenja koje organizuje Savez.

Vrijeme i mjesto održavanja sastanka određuje vrhovni sudija u dogovoru sa organizatorom takmičenja, o čemu se obaviještava sudijska komisija po završenom takmičenju.

1. SUDIJSKE LEGITIMACIJE

Član 9.

Sudijsku legitimaciju izdaje Savez na vremenski period od godinu dana (od 1 januara tekuće do 31 decembra tekuće godine).

Sve sudije bez obzira o kojoj se disciplini radi su članovi jedinstvenog sudijskog tijela.

Da bi ovjerio licencu sudija mora da položi ispit za sudiju za svoju sudijsku kategoriju i za discipline u kojoj sudi.

Ovo zvanje se dobija provjerom znanja pred sudijskom komisijom. Ovo zvanje se obnavlja svake tri godine ( obnova licence).

Član 10.

U jednoj ribolovnoj disciplini jedan sudija može imati samo jednu sudijsku legitimaciju koja važi za sva ekipna i pojedinačna takmičenja na teritoriji Crne Gore.

Ukoliko isti sudija sudi u više ribolovnih disciplina (npr: plovak i carp) on mora imati različite sudijske legitimacije ( za svaku disciplinu posebno) tj. mora polagati za sudijsku licencu u obje discipline.

Upravni odbor Saveza donosi odluku o novčanoj nadoknadi za izdavanje I produženje sudijske legitimacije.

1. OBRAZAC SUDIJSKE LEGITIMACIJE

Član 11.

Obrazac sudijske legitimacije je izrađen tako da ima dvije strane na čvrstom kartonu.

Obrazac sudijske legitimacije ima stranu 1. za upisivanje osnovnih matičnih podatakao sudiji i to: ime i prezime, jmbg, matični sudijski broj, fotografija sudije.

Obrazac sudijske legitimacije ima stranu 2. vidno oštampanih pravougaonika u kojima su unesene godine od 2020 pa do 202… godine preko koje se udara pečat i potpis Saveza za određenu godinu.

Svi ostali podaci upisuju se u jedinstvenu bazu podatka sudija koja se vodi u Savezu.

Duplikat sudijske legitimacije se može izdati i ta legitimacija se plaća po cijeni licence za tu godinu bez obzira na raniju uplatu.

# SUDIJSKA ZVANJA I USLOVI ZA STICANJE SUDIJSKIH ZVANJA

Član 12.

Sudijska zvanja u sportskom ribolovu u Savezu sportsko ribolovnih organizacija Crne Gore su :

Sudija I (prve) kategorije – Državni sudija

Sudija II (druge) kategorije – Lokalni sudija

Internacionalni - Međunarodni sudija

# Član 12-a

# SUDIJA I KATEGORIJE – Državni sudija

Kandidat za Državnog sudiju mora imati najmanje 25 godine starosti i dvije godine aktivnog sudjenja u zvanju lokalnog sudije.

Pod aktivnim sudjenjem podrazumijeva se najmanje dva suđenje godišnje na zvaničnim prvenstvima ne računajući prvenstvo na kojem je dobijeno zvanje državnog sudije.

Obuka kandidata za državnog sudiju sprovodi se pod nadzorom i uz obavezna uputstva Sudijske komisije.

# SUDIJA II KATEGORIJE – Lokalni sudija

Kandidati za lokalnog sudiju moraju imati najmanje 23 godina starosti i jednu godinu aktivnog sudjelovanja/ praćenja suđenja u takmičenjima koja organizuju klubovi.

Pod aktivnim sudjelovanjem podrazumijeva se učešće u najmanje dva suđenje godišnje na zvaničnim lokalnim i revijalnim takmičenjima koje organizuju sportsko ribolovni klubovi ne računajući prvenstvo na kojem je dobijeno zvanje lokalnog sudije.

Kandidati za lokalnog sudiju obučavaju se za sudijsko zvanje na lokalnim takmičenjima – kupovima i revijalnim takmičenjima koje organizuju sportsko ribolovni klubovi.

Obuka kandidata za lokalnog sudiju sprovodi se pod nadzorom i uz obavezna uputstva Sudijske komisije.

# INTERNACIONALNI – MEĐUNARODNI SUDIJA

Kandidati za internacionalnog - međunarodnog sudiju moraju imati najmanje 30 godina starosti i 5 godina aktivnog sudjenja u zvanju Državnog sudije.

Pod aktivnim sudjenjem podrazumijevaju se najmanje dva suđenje godišnje na zvaničnim državnim prvenstvima ne računajući prvenstvo na kojem je dobijeno zvanje državnog sudije.

Kandidati za internacionalnog - međunarodnog sudiju moraju poznavati engleski ili francuski jezik, kao zvanične jezike Svjetske asocijacije FIPS – ed, FIPS – moushe i FIPS – carp o čemu dostavlja dokaz.

Saglasnost za polaganje ispita za sticanje zvanja Internacionalnog – medjunarodnog sudije daje Upravni odbor Saveza, na predlog Sudijske komisije.

# LICENCIRANJE I EDUKACIJA SUDIJA

Član 13.

Licenciranje sudija u Savezu vrši sudijska komisija koja može formirati I instruktorski tim za obuku i edukaciju sudija. Odluku o formiranju instruktorskog tima donosi Upravni odbor na preporuku Sudijske komisije.

Instruktorski tim mora biti sastavljen od lica sa najvećim zvanjima u sudijskim disciplinama u Crnoj Gori.

Član 14.

Sudijska licenca se izdaje na period od tri godine a dobija se na zvaničnim ispitima, seminarima i obukama organizovanim od strane Saveza.

Sudijska licenca se može izdati i na kraći period ako tako odlući Sudijska komisija.

Licenca se plaća jednokratno i odnosi se na period od 3 (tri) godine.

Odluku o cijeni sudijske licence donosi Upravni odbor Saveza.

Član 15.

Sudijska komisija I instruktorski tim kroz seminare, predavanja I sastanke prenosi znanje budućim I sadašnjim sudijama.

Sudijska komisija je dužna da izradi ispitne testove za sve discipline pojedinačno I to do 25 ispitnih pitanja iz pravilnika o takmičenjim tih disciplina koji moraju biti lako dostupni kandidatima za sudije.

Ispitni testovi moraju biti spremni do 15 februara tekuće godine i čuvani do polaganja testa.

Jedan ispitni test sadrži do25 ispitnih pitanja i to do 23, ispitna pitanja na koja se mora ponuditi odgovor pod A,B,C. i dva pitanja na koja se daje opisni ili tabelarni odgovor. Sva pritanja moraju biti iz pravilnika o takmičenjim u navedenoj discilini

Član 16.

Sudijska komisija je dužna da organizuje polaganje sudijskog ispita u vremenskom periodu od marta do juna tekuće godine.

Sudijski ispiti mogu biti kontrolni I ispiti za sticanje zvanja.

Ispiti za sticanje zvanja jesu ispiti za nove sudije koje apliciraju za sticanje licenci sudija u disciplinama za koje se odluce.

Sudijski ispit za sticanje zvanja vrši se svake tri godine.

Kontrolni ispit se vrši za sudije koje nisu dugo sudile a za koje sudijska komisija odluči, može se izvršiti kontrolni ispit.

Ispit se smatra položenim kada kandidat odgovori tačno na 75 % ispitnih pitanja sa testa.

Član 17.

Praktični dio ispita se sastoji od posmatranja kandidata i uočavanja njegovih dobrih i slabih odluka i postupaka na takmičarskoj stazi na zvaničnom takmičenju.

Kandidatu se nakon završenog takmičenja i polaganja praktičnog dijela ispita saopštava konačan rezultat ispita, odnosno najkasnije na narednom takmičenju u organizaciji Saveza.

1. OBNAVLJANJE LICENCE

Član 18.

Za obnavljanje licence nakon isteka perioda od tri godine neophodno je da lice dostavi :

* Zahtjev za obnovu licence u određenoj disciplini;
* Kopiju lične karte ili pasoša;
* Staru licencu kopiju;
* Fotografiju jedan primjerak;
* Potvrdu od sudijske komisije da su u prethodnom periodu redovno učestvovali u suđenjima u disciplinama za koje su licencirani, seminarima I edukacijama.
* Potvrdu od sudijske komisije da su u prethodnom periodu imali delegiranje na minimum 5 takmičenja.
* Potvrdu sudijske komisije da su položili kontrolni ispit za sudije / na zahtjev sudijske komisije .
* Potvrdu o uplati takse

Član 18.a

Za godišnje produženje sudijske legitimacije dostavlja se:

* Zahtjev za produženje licence od strane sudije;
* Važeća sudijske legitimacija za ovjeru;
* Potvrdu od sudijske komisije o broju suđenja u prethodnoj godini i kvalitetu obavljanja sudijskog poziva.
* Potvrda sudijske komisije o položenoj doobuci u slučaju da lice nije sudilo u prethodnoj godini.
* Potvrda o uplati takse.

1. IZDAVANJE PRVE LICENCE

Član 19.

Za licenciranje sudije u određenom zvanju klub u ime zainteresovanog lica podnosi:

* Zahtjev za licenciranje/ edukovanje u disciplini za koju se opredijeli;
* Kopiju lične karte ili pasoša
* Fotografije dvije
* Rešenje sudijske komisije o položenom ispitu za sticanje zvanja sudije.
* Potvrdu o uplati takse

1. ODUZIMANJE LICENCE

Član 20.

Sudiji koji ima velike greške prilikom sudjenja oduzima se licenca i zabranjuje dalje obavljanje sudijske dužnosti.

Sudija koji ne prisustvuje seminarima i ne upozna se izmjenama u pravilima sudjenja oduzima se licenca.

Odluku o oduzimanju licence i zabrani obavljanja sudijske dužnosti donosi Sudijska komisija kao prvostepeni organ.

Po žalbi na odluku sudijske komisije odlučuje Upravni odbor Saveza kao drgugostepeni organ. Na odluku drugostepenog organa nije dozvoljena žalba.

U slučaju oduzimanja licence i zabrane obavljanja sudijske dužnosti Sudijska komisija može pozvati sudiju na ponovno polaganje ispita i obnovu licence.

1. SEMINARI SAVEZA

Član 21.

U slučaju značajnijih izmjena sudijskih pravila, sve sudije bez obzira na zvanje i licencu su obavezne prisustovati seminaru na kojem se pojašnjavaju izmjene pravila u diciplinama u kojima sude.

Član 22.

Upravni odbor Saveza na predlog Sudijske komisije, u cilju edukacije sudija i upoznavanja sa izmjenama pravila takmičenja, vodeći računa o kalendara takmičenja, utvrđuje datum i mjesto održavanja seminara, kao i organizatora seminara.

Mjesto održavanja seminara mora da bude lako dostupno i da ima hotel sa odgovarajućim smještajem (najmanje ¨B¨kategorija).

Ukoliko se sala u kojoj se održava seminar ne nalazi u blizini hotela organizator seminara je dužan da obezbijedi prevoz za učesnike.

Sudije i kandidati za sudije na seminarima i takmičenjima obavezni su da nose propisanu akreditaciju ili sudijsku legitimaciju.

Član 23.

Organizator seminara je dužan da najmanje trideset dana prije datuma održavanja seminara dostavi Savezu sve potrebne pojedinosti o seminaru, a Savez preko Sudijske komisije o tome obaviještava sve sportsko ribolovne klubove.

Sudijska komisija utvrdjuje satnicu seminara i dužna je da istu petnaest dana prije dana odredjenog za početak seminara dostavi sportsko ribolovnim klubovima.

Satnica je obavezna za sve učesnike seminara.

Nepoštovanje satnice za sobom povlači isključenje sa seminara.

Organizator seminara je dužan da obezbijedi prostoriju pogodnu za držanje predavanja i organizovanje ispita za 20 ljudi.

Član 24.

Prijava za učešće na seminaru se vrši na propisanom obrascu koji odredjuje Sudijska komisija i dostavlja ga učesnicima seminara najmanje 15 dana prije datuma određenog za seminar.

Konačna prijava učesnika seminara i uplata propisane participacije za učešće na seminaru vrši se najkasnije jedan dan pred početak seminara.

Na kraju seminara i održanih predavanja pristupa se teorijskom dijelu ispita kandidata

Sudijska komisija je dužna da pripremi pitanja za teorijski dio ispita.

Smatra se da je kandidat položio teorijski dio ispita ako je tačno odgovorio na 75% postavljenih pitanja.

Izvještaj o održanom seminaru dostavlja se u pisanoj formi Upravnom odboru Saveza.

1. NAKNADA SUDIJAMA

Član 25.

Sudijama odredjenim od strane Sudijske komisije za zvanična takmičenja na teritoriji Crne Gore pripada sudijska naknada.

Upravni odbor odredjuje naknade za održavanje svih vrsta takmičenja za sudije, delegate, prevoz do takmičarske staze.

Naknade se isplaćiju na tekući račun ili priznanicom.

Naknade iznose:

# Naknade za ekipna takmičenja

 Glavni sudija.................. 20,00 EUR

 Sudije na stazi................ 15,00 EUR

# Naknade za pojedinačna takmičenja

 Glavni sudija.................. 20,00 EUR

 Sudije na stazi................ 15,00 EUR

# Naknade za kombinovana takmičenja (ekipna i pojedinačna)

 Glavni sudija................... 20,00 EUR

 Sudije na stazi................. 15,00 EUR

Naknada za delegate takmičenja iznosi 20,00 EUR.

Naknada za prevoz do takmičarske staze iznosi 0,15 EUR po kilometru.

Član 26

Takmičarska komisija je dužna da na kraju takmičarske sezone dostavi verifikovane rezultate takmičnja u tekućoj sezoni Sudijskoj komisiji i Upravnog odbora u cilju verifikacije broja angažovanih sudija.

1. KAZNENE ODREDBE ZA SUDIJE I DELEGATE

Član 27.

Ukoliko se sudija ili delegat na samoj stazi nadje u stanju alkoholisanosti, pod uticajem narkotika ili se primijeti njegovo vrlo loše psihofizičko stanje on se isključuje sa takmičenja, a mjesto isključenog do kraja takmičenja preuzima sljedeći sudija po hijerarhiji ili kao delegat drugo lice.

Odluku donosi po hijerarhiji glavni sudija, a u slučaju glavnog sudije ili u sličaju delegata neposredni domaćin takmičenja i ostatak žirija takmičenja

Član 28.

Ukoliko sudija ili delegat namjerno povrijedi sudijske normative i direktno nanese štetu takmičenju (po izvještaju delegata, ili na pisanu reklamaciju takmičara, Žirija ili sudija) kazniće se od šest mjeseci do dvije godine zabranom sudjenja ili delegiranja.

Ukoliko glavni sudija, delegat ili sektorski sudija povrijedi sudijske normative i direktno nanese štetu takmičenju kazniće se novčanom kaznom u iznosu od 100,00 do 200,00 EUR o čemu odlučuje Sudijska komisija na svom sljedećem zasijedanju.

Član 29.

Ukoliko sudija na takmičenju ne posjeduje sudijsku knjižicu kazniće se novčano, na licu mjesta, kaznom u iznosu od 10,00 EUR.

Ukoliko sudija sudi na bilo kojem takmičenju a nije licenciran i nije na sudijskoj listi Saveza kazniće se novčanom kaznom u iznosu od 50,00 EUR.

Član 30.

Sportsko ribolovni klub koji je neposredni domaćin takmičenja kažnjava se vremenskom zabranom neodržavanja takmičenja do tri godine.

Od ove kazne sportsko ribolovni klub se može osloboditi ako se dokaže da je sudija samovoljno i na svoju odgovornost, bez znanja kluba prikrivao podatke o svojim zabranama i suspenzijama, ili o svojo registraciji, te se u tom slučaju sudija kažnjava novčanom kaznom u iznosu od 150,00 EUR.

Član31.

Ukoliko glavni sudija, delegat ili sektorski sudija koji povrijedi pravilnike, kodeks ponašanja, a posebno se na medjunarodnim takmičenjima ponaša samovoljno, nanese štetu Savezu ili otudji rekvizire Saveza skida se odmah sa sudijske liste i kazniće se od zabrane sudjenja najmanje dvije godine ili novčanom kaznom u iznosu od 300,00 EUR, do izbacivanja iz sudijske organizacije i doživotne suspenzije

Član 32.

Postupak izmjena i dopuna ovog Pravilnika vrši se na način i po postupku za njegovo donošenje.

Član 33.

Tumačenje odredbi ovog pravilnika daje Upravni odbor Saveza.

Član 34.

Ovaj Pravilnik stupa na snagu danom usvajanja od strane Skupštine SSRO Crne Gore.

U Podgorici PRESJEDNIK SKUPŠTINE